**HINDAMISMETOODIKA KIRJELDUS**

1. **Ideekavandite hindamise kriteeriumid ja metoodika**

Hankija kontrollib enne ideekavandite hindamist osalejate kõrvaldamise aluste puudumist ja kvalifikatsiooni, samuti pakkumuse vastavust hankes seatud vastavustingimustele. Žürii hindab ideekavandeid, mille puhul osalejal puuduvad kõrvaldamise alused ja on kvalifitseeritud ning kelle pakkumus on vastavaks tunnistatud hankes seatud hindamiskriteeriumide alusel.

Ideekavandid on žürii liikmetele anonüümsed. Ideekavandite autorid avalikustatakse žüriile pärast otsuse tegemist (lõpp-protokolli koostamist). Žürii tööd juhib žürii esimees. Hääleõigust omavad otsustamisel kõik žürii liikmed. Ideekonkursi žürii hindab hindamisele esitatud ideekavandeid kollektiivselt. Hindamisprotokollis kajastatakse žürii liikmete koondhinnang koos põhjendustega. Kui üksmeelt ei saavutata, siis hääletatakse, kusjuures igal liikmel on üks hääl. Žürii otsuseid võetakse vastu lihthäälteenamusega. Lihthäälteenamus on otsuste tegemisel poolthäälte enamus võrreldes vastuhäälte arvuga. Häälte võrdse jagunemise korral on otsustav žürii esimehe hääl. Hindamisprotokollis kajastatakse žürii liikmete konsensuslik koondhinnang koos vastavate põhjendustega.

Juhul, kui mitu ideekavandit saavad võrdselt punkte, korraldatakse hääletus, milles osalevad kõik žürii hääleõiguslikud liikmed, kusjuures igal liikmel on üks hääl. Võitjaks tunnistatakse rohkem hääli saanud ideekavand. Žürii otsuseid võetakse vastu lihthäälteenamusega. Lihthäälteenamus on otsuste tegemisel poolthäälte enamus võrreldes vastuhäälte arvuga. Häälte võrdse jagunemise korral on otsustav žürii esimehe hääl.

Ideekavandi hindamiskriteeriumid 100 väärtuspunkti skaalal on järgmised:

|  |  |  |
| --- | --- | --- |
|  | **Kriteerium** | **Maksimaalsed väärtuspunktid** |
| 1. | Ideekavandi lahendus | **90** |
| 2. | Ideekonkursi kavandi järgsete projekteerimistööde maksumus | **10** |
|  | **KOKKU** | **100** |

1. **Hindamismetoodika kirjeldus**
   1. **Ideekavandi omanäolisus, tehniline ja visuaalne lahendus - 90 väärtuspunkti**

Võistluse źürii hindab võistlustööde arhitektuurset lahendust vastavalt järgmistele kriteeriumitele:

1) üldist vastavust ideekonkursi alusdokumendile „Lisa 1- Võistlusülesanne (tehniline kirjeldus)“

2) võistlustöö arhitektuuri kvaliteet, funktsionaalsus ja vastavus püstitatud võistlusülesandele;

3) taristu terviklikkus ja sobivus ümbritsevasse keskkonda, sh arhitektuurilahenduse maitsekus ja universaalsus ning sidumine ajaloolise väärtusega;

4) lahenduse otstarbekus, realiseeritavus ja keskkonnasõbralikkus;

5) ehitusmaterjali kasutuse leidlikkus ja RMK identiteedi eksponeeritus.

Žürii toob hindamisprotokollis välja eeltoodud aspektidest lähtuva üldise (konsensusliku) kaalutluse, miks ideekonkursi võitja ideekavand on žürii hinnangul parim.

Žürii koondhinnangu põhjal omistatakse parimale ideekavandile 90 väärtuspunkti. Žürii koondhinnangu järgi saab iga järgmine ideekavand 10 väärtuspunkti vähem kui eelmine ideekavand (kõige parem ideekavand saab 90 punkti, paremuselt teine ideekavand saab 80 punkti, paremuselt kolmas ideekavand saab 70 punkti jne.) Alates paremuse järjestuse kümnendast kohast saavad kõik järgnevad ideekavandid (11., 12., 13. jne) võrdse arvu punkte, mis on 10 väärtuspunkti.

* 1. **Ideekavandi projekteerimistööde maksumus – 10 väärtuspunkti**

Madalaima maksumusega pakkumus saab maksimaalse arvu väärtuspunkte (10). Teised pakkumused saavad punkte arvutades valemiga: "osakaal" - ("pakkumuse väärtus" - madalaim väärtus") / "suurim väärtus" \* "osakaal".

* 1. **Ideekavanditeke omistatavate lõplike punktide kujunemine**

Ideekavandi lahenduse ja ideekavandi projekteerimistööde maksumuse eest saadud punktid liidetakse kokku ning enim punkte saanud ideekavandi esitaja on ideekonkursi võitja.